บาทเปิด 35.64/66 แนวโน้มอ่อนค่า
เงินบาทเปิด 35.64/66 บาทต่อดอลล่าร์  แนวโน้มอ่อนค่าตามภูมิภาค มองกรอบ 35.60-35.80บาทต่อดอลล่าร์
17 ก.พ. 2559

เงินบาทเปิด 35.64/66 บาทต่อดอลล่าร์  แนวโน้มอ่อนค่าตามภูมิภาค มองกรอบ 35.60-35.80บาทต่อดอลล่าร์
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.64/66 บาท/ดอลลาร์ อ่อนค่าลงจากเมื่อเย็นวานนี้ที่ปิดตลาดที่ระดับ 35.62 บาท/ดอลลาร์
การเคลื่อนไหวของเงินบาทวันนี้ยังมีแนวโน้มอ่อนค่าได้ต่อตามทิศทางของค่าเงินสกุลหลักในภูมิภาค ซึ่งแม้ว่าตัวเลขเศรษฐกิจสหรัฐฯ ที่ออกมาในช่วงนี้จะมีทั้งตัวเลขที่ดีและไม่ดีผสมกันไป แต่ธนาคารกลางสหรัฐ (FED) ก็ไม่ได้ส่งสัญญาณที่จะยกเลิก ปรับขึ้นอัตราดอกเบี้ยในระยะต่อไปแต่อย่างใด
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 35.60-35.80 บาท/ดอลลาร์